ከሁሉም በላይ የክርስትና ሕይወት ለጋስ የሆነው እግዚኣብሔር የምስጋና ምላሽ ነው። ክርስቲያኖች የግል ተመክሮዎቻቸውን ወደጎን በመተው የእኛ የሁላችን አምላክ የሆነው እግዚኣብሔር የሰጠንን ኃላፊነት መወጣት ይኖርብናል። እኔ ይህንን ያንን እነዚያን ነገሮች መስራት ማከናወን ይኖርብኛል ማለት ግዴታ ይመስላል። በእዚህ ረገድ አንድ ነገር ይቀረናል፣ የእዚህ ግዴታ መስረቱ ምንድነው? የእዚህ ተግባር ስር መሰረቱ ሊሆን የሚገባው አስቀድሞ የሚለግስ በመቀጠል የሚያዘው የእግዚኣብሔር ፍቅር ነው። ግንኙነት ከመጀመራችን በፊት ትዕዛዝ ማስቀደም በእምነት ጉዞ ላይ ወደ ፊት እንድንጓዝ አይረዳም። ነጻ መውጣቱን በቅድሚያ ሳንነግረው በተቃራኒው ግዴታዎችን፣ ቁርጠኝነትን ማሳየት እንደ ሚገባው፣ ኃላፊነት መወጣት እንዳለበት በመግለጽ አንድ ወጣት ለሆነ ክርስቲያን ለመሆን የሚፈልግ ሰው ይህንን ግዴታ በማስቀደም ብንጀምር እንዴት ክርስቲያን ለመሆን ሊነሳሳ ይችላል? ነገር ግን ክርስቲያን መሆን ማለት ወደ ነጻነት መጓዝ ማለት ነው። ዐስርቱ ትዕዛዛት ከራስ ወዳድነት መንፈስ ነጻ እንድንሆን ይረዱናል፣ ምክንያቱ በእነርሱ ውስጥ ወደ ፊት እንድንጓዝ የሚያደርገን የእግዛኢብሔር ፍቅር በመኖሩ የተነሳ ነው። የክርስትና እመንት ትምህርት ወይም ህነጻ በአስገዳጅ ሁኔታዎች የሚጀምር አይደለም፣ ደኽንነትን መቀበል ማለት ነው፣ እግዚኣብሔር እንዲወደን መፍቀድ ማለት ነው፡ በቅድሚያ ቀይ ባህርን ማቋረጥ ከእዚያን በኃላ ወደ ሲና ተራራ መጓዝ። በቅድሚያ ነጻ መውጣት ወይም መዳን፡ እግዚኣብሔር በቅድሚያ ሕዝቡን በቀይ ባሕር ውስጥ አድኑዋቸው ያሻግራቸዋል ከእዚያን ወደ ሲና ተራራ በመውሰድ ምን ማድረግ እንደ ሚኖርባቸው ይነግራቸዋል። እነዚህ ሕዝቦች እነዚህን ትዕዛዛት መፈጸም እንዳለባቸው በሚገባ ያውቃሉ፣ ምክንያቱም የዳኑት በሚወዳቸው በአባታቸው እንደ ሆነ በሚገባ ስለሚያውቁ ነው።
